      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 393
privind prelungirea duratei contractelor de închiriere care au ca obiect locuinţe destinate închirierii, construite prin programe de investiţii la nivel naţional, precum şi locuinţe care aparţin domeniului privat al municipiului Craiova
         Consiliul Local al Municipiului Craiova întrunit în şedinţa ordinară din data de 27.10.2011;

Având în vedere raportul nr.150181/2011 întocmit de Serviciul Fond Locativ prin care se propune prelungirea duratei contractelor de închiriere care au ca obiect locuinţe destinate închirierii, construite prin programe de investiţii la nivel naţional, precum şi locuinţe care aparţin domeniului privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;     
În conformitate cu prevederile Legii Locuinţei nr.114/1996, republicată, modificată şi completată şi Hotărârii Guvernului nr.1275/2000 privind aprobarea Normelor metodologice pentru punerea in aplicare a prevederilor Legii locuinţei nr.114/1996, modificată şi completată, Legii nr.152/1998, republicată, privind înfiinţarea Agenţiei Naţionale pentru Locuinţei;
         În temeiul art.36, alin.2, lit.d coroborat cu alin.6, lit.a, pct.17, art.45, alin.3  şi art.61, alin.2 din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă prelungirea duratei contractelor de  închiriere care au ca obiect locuinţe pentru tineri destinate închirierii, construite prin programe de investiţii la nivel naţional, prevăzute în anexa nr.1 care face parte  integrantă din prezenta hotărâre, pentru o perioadă de 1 an.
Art.2. Se aprobă prelungirea duratei contractelor de  închiriere care au ca obiect locuinţe care aparţin domeniului privat al municipiului Craiova, prevăzute în anexa nr.2 care face parte  integrantă din prezenta hotărâre, pentru o perioadă de 1 an.

Art.3.  Se împuterniceşte Primarul Municipiului Craiova să încheie actele adiţionale care au ca obiect prelungirea duratei contractelor de închiriere prevăzute la art.1 şi 2 din prezenta hotărâre.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Serviciul Fond Locativ vor aduce la îndeplinire prevederile  prezentei hotărâri.

